Νίκολας Σπαρκς

Ο **Νίκολας Σπαρκς** (*Nicholas Sparks Charles*, γενν. 31 Δεκεμβρίου 1965) είναι Αμερικανός μυθιστοριογράφος, σεναριογράφος και παραγωγός ταινιών. Έχουν δημοσιευτεί 18 μυθιστορήματα του και δύο μη-λογοτεχνικά έργα του. Πολλά από τα μυθιστορήματα του έχουν τιμηθεί ως best-sellers και 11 από τα ρομαντικά, δραματικά μυθιστορήματα του έχουν μεταφερθεί στη μεγάλη οθόνη γνωρίζοντας μεγάλη επιτυχία και "σπάζοντας" τα ταμεία.

Γεννήθηκε στην Ομάχα (Νεμπράσκα), όπου εκεί έγραψε και το πρώτο του μυθιστόρημα, "*The Passing*", το 1985. Εκείνη την εποχή σπούδαζε στο Πανεπιστήμιο Νοτρ Νταμ (*University of Notre Dame*) . Το πρώτο του έργο, "*Wokini: A Lakota Journey to Happiness and Self-Understanding*" εκδόθηκε το 1990, ήταν συνεργασία με τον  Billy Mills και οι πωλήσεις του έφτασαν κατά προσέγγιση τα 50.000 αντίτυπα το πρώτο χρόνο. Το 1993, στον ελεύθερο χρόνο του γράφει, στην Ουάσινγκτον, το πρώτο επιτυχημένο του βιβλίο (***"'''Τhe Notebook'''"***). Δύο χρόνια αργότερα, έρχεται σε επαφή με την ατζέντη  Theresa Park**,** η οποία αναλαμβάνει την προώθησή του. Το ***"'''Τhe Notebook'''"***, τελικώς, εκδίδεται τον Οκτώβριο του 1996 και κατακτά τη θέση του στα best-sellers των New York Times, κιόλας από την πρώτη εβδομάδα.

Ζει στη Βόρεια Καρολίνα με τη γυναίκα του και τους τρεις γιους του. Θεωρείται αριστοτέχνης στις "*ιστορίες αγάπης στις οποίες παίζει πάντα τον καθοριστικό ρόλο*".

To 2012 ήταν υποψήφιος στα *[[Teen Choice Awards]] *στην κατηγορία *[[Choice Other: Book]]* .

## Πρώτα χρόνια

Ο Σπαρκς γεννήθηκε στις 31 Δεκεμβρίου 1965, στην Ομάχα. Ο πατέρας του, Patrick Michael Sparks ήταν καθηγητής συμβουλευτικής και επαγγελματικής αγωγής και η μητέρα του, Jill Emma Marie Sparks, ασχολούνταν κυρίως με τα οικοκυρικά αλλά ήταν και βοηθός οφθαλμιάτρου. Ήταν το μεσαίο από τα 3 παιδιά της οικογένειας, με έναν μεγαλύτερο αδελφό, τον Michael Earl "*Micah*" Sparks (1964- ως σήμερα), και μια μικρότερη αδελφή, την Danielle "*Dana*" Sparks (1966-2000), η οποία πέθανε στην ηλικία των 33 ετών από εγκεφαλικό όγκο. Σε δήλωσή του, ο Σπαρκς, παραδέχθηκε ότι εμπνεύστηκε από τη μικρή αδελφή του, την πρωταγωνίστρια στο βιβλίο του "*A Walk to Remember*".

Μεγάλωσε ως ρωμαιοκαθολικός και έχει Γερμανική, Τσεχική, Αγγλική και Ιρλανδική καταγωγή. Εκείνος και η πρώην γυναίκα του παρέμειναν Καθολικοί και μεγάλωσαν με αυτές τις αρχές τα παιδιά τους.

Λόγω της φιλοδοξίας του πατέρα του να φοιτήσει στο Πανεπιστήμιο της Μινεσότας (*University of Minnesota)* και στο Πανεπιστήμιο της Νότιας Καλιφόρνιας *(University of Southern California)*, μετακόμιζε συνεχώς. Μέχρι την ηλικία των 8 ετών, είχε ζήσει στο Γουότερταουν (*Watertown)*, στη Μινεσότα (*Minnesota)*, στο Ίνγκλγουντ (*Inglewood)*, στην Καλιφόρνια, Πλάγια Ντελ Ρέι (*Playa Del Rey)*  και στο Γκραντ Άιλαντ, της Νεμπράσκας (*Grand Island, Nebraska)*, που ήταν η πατρίδα της μητέρας του, κατά την μονοετή διάσταση των γονιών του. Το 1974, ο πατέρας του εργάστηκε στο Πανεπιστήμιο της Καλιφόρνιας (*California State University, Sacramento)*, και η οικογένεια μετακόμισε στο Φερ Όαξ (*Fair Oaks, California)*, και παρέμεινε εκεί μέχρι το τέλος των σχολικών σπουδών του. Το 1984, αποφοίτησε ως μαθητής με την υψηλότερη βαθμολογία από το *[[Bella Vista High School]]*, και πέρασε στο Πανεπιστήμιο του Νοτρ Νταμ (*University of Notre Dame)*, με πλήρη υποτροφία. Τελείωσε με τιμές το 1988 και το πτυχίο του ήταν στις επιχειρήσεις/οικονομικά. Ακόμη, εκείνο το έτος, γνώρισε τη μέλλουσα γυναίκα του, Cathy Cote από το Νιου Χάμσαϊρ (*New Hampshire)*, κατά τη διάρκεια των ανοιξιάτικων διακοπών. Παντρεύτηκαν στις 22 Ιουλίου, 1989 και μετακόμισαν στο Νιου Μπερν, της Βόρειας Καρολίνας (*New Bern, North Carolina).*

## Καριέρα

Ο Σπαρκς άρχισε να γράφει όταν τον επαίνεσε η μητέρα του, σε ηλικία 19 ετών.

Το 1985, όταν βρισκόταν ακόμη στο σχολείο, έγραψε το πρώτο μυθιστόρημα "*The Passing"* (το οποίο δεν εκδόθηκε ποτέ), στο σπίτι του κατά τη διάρκεια των καλοκαιριών διακοπών στο διάστημα που μεσολαβεί μεταξύ πρώτου και δεύτερου έτους στο Νοτρ Νταμ. Το 1989, έγραψε άλλο ένα μυθιστόρημα "*The Royal Murders" (*το οποίο δεν εκδόθηκε ποτέ).

Μετά την αποφοίτησή του, αιτήθηκε να δουλέψει ως εκδότης και να φοιτήσει στη Νομική Σχολή, αλλά δεν έγινε δεκτός σε κανένα από τα δύο. Πέρασε, λοιπόν, τα επόμενα 3 χρόνια της ζωής τους δουλεύοντας ως μεσίτης, σερβιτόρος, πωλώντας φαρμακευτικά προϊόντα μέσω τηλεφώνου και δημιουργώντας τη δική του παραγωγική βιομηχανία.

Το 1990, συγγράφει μαζί με τον Billy Mills, το "*Wokini: A Lakota Journey to Happiness and Self-Understanding"*. Το βιβλίο εκδόθηκε από τις Feather Publishing, Random House και Hay House, και οι πωλήσεις του ήταν, κατά προσέγγιση, 50.000 αντίγραφα, το πρώτο χρόνο.

Το 1992, άρχισε να πουλά φαρμακευτικά προϊόντα και το 1993 μετακόμισε στην Ουάσινγκτον. Εκεί, έγραψε στον ελεύθερο χρόνο του, το "*The Notebook".* 2 χρόνια αργότερα, γνωρίστηκε με την ατζέντη Theresa Park, η οποία ξεχώρισε το βιβλίο του από τα προτεινόμενα βιβλία που είχε, τις άρεσε, και του πρόσφερε συνεργασία.

Τον Οκτώβριο, 1995, η Park κατόρθωσε να λάβει 1.000.000 δολάρια για το "*The Notebook"*  από την Time Warner Book Group. Το βιβλίο εκδόθηκε τον Οκτώβριο, του 1996 και κατέκτησε θέση στη λίστα των best-seller των New York Times από την πρώτη εβδομάδα κυκλοφορίας του.

Μετά την επιτυχία του πρώτου βιβλίου, μετακόμισε στο Νιου Μπερν, της Βόρειας Καρολίνας (*New Bern, North Carolina*). Έπειτα, συνεχίστηκε η επιτυχής καριέρα του καθώς έγραψε παγκόσμια best-sellers, και πολλά από τα έργα του μεταφέρθηκαν στη μεγάλη οθόνη, όπως τα: "*[[Message in a Bottle]]"* (1999), *[[Κεραυνοβόλος Έρωτας (ταινία)|"A Walk to Remember]]"* (2002), "*[[Το Ημερολόγιο|The Notebook]]"*(2004), "*[[Nights in Rodanthe]]"* (2008), *"[[Dear John]]"* (2010), "*[[Το Τελευταίο Τραγούδι|The Last Song]]"* (2010), "*[[Δικός σου για παντα|The Lucky One]]"* (2012), "*[[Safe Haven]]"* (2013), "*[[The Best of Me]]"* (2014), "*[[The Longest Ride]]"* (2015), και το "*[[The Choice]]"* (2016). Επίσης, έκανε προσαρμογές στο σενάριο των "*[[True Believer]]*" και "*[[At First Sight]]*".

Το 2016, έγραψε το "*[[Two by Two]]*", το οποίο πούλησε 98.000 αντίτυπα την πρώτη εβδομάδα της κυκλοφορίας του.

## Προσωπική ζωή

Ο Σπαρκς και η πρώην σύζυγός του, ζούσαν μαζί στο Νιου Μπερν, της Βόρειας Καρολίνας με τους τρεις γιους τους (Miles, Ryan, και Landon) και τις δίδυμες κόρες τους (Lexie και Savannah), μέχρι το 2014. Στις 6 Ιανουαρίου, 2015, ο Σπαρκς ανακοίνωσε ότι ήταν σε διάσταση με την Cathy και σύντομα χώρισαν.

Ο Σπαρκς συμμετέχει ενεργά σε πολλές τοπικές και παγκόσμιες φιλανθρωπίες, όπως το *Creative Writing Program (MFA)* του Πανεπιστημίου του Νοτρ Νταμ, δίνοντας υποτροφίες και προσφέροντας τη δυνατότητα πρακτικής άσκησης. Το 2008, η *[[Entertainment Weekly]]* έγραψε ότι ο Σπαρκς και η πρώην γυναίκα του δώρισαν σχεδόν 10.000.000 δολάρια, ώστε να ιδρυθεί Χριστιανικό, παγκόσμιο, ιδιωτικό κολέγιο, το "*[[The Epiphany School of Global Studies]]*", το οποίο είχε ως σκοπό τα ταξίδια και την εκ βίου μάθηση. Αργότερα, βέβαια, ο διευθυντής του σχολείου του έκανε μήνυση για ομοφοβία, ρατσισμό και αντισημιτισμό.

Στον ελεύθερο χρόνο του, βοηθάει στο γηροκομείο της περιοχής του.

## Δημοσιευμένα έργα
* * (1990, Nicholas Sparks&Billy Mills).*
* *[[Το Ημερολόγιο|The Notebook]]* ( Οκτώβριος, 1996)
* *[[Message in a Bottle]]* ( Απρίλιος, 1998)
* ''A Walk to Remember'' (Οκτώβριος, 1999)
* *[[The Rescue]]* (Σεπτέμβριος, 2000)
* *[[A Bend in the Road]]* (Σεπτέμβριος, 2001)
* *[[Νύχτες στη ροδανθη|Nights in Rodanthe]]* (Σεπτέμβριος, 2002)
* *The Guardian* (Απρίλιος, 2003)
* *[[The Wedding]]* (Σεπτέμβριος, 2003)
* *[[Three Weeks with My Brother]]* (Απρίλιος, 2004)
* *[[True Believer]]* (Απρίλιος, 2005)
* *[[At First Sight]]* (Οκτώβριος, 2005)
* *[[Dear John]]* (Οκτώβριος, 2006)
* *[[Η επιλογη|The Choice]]* (Σεπτέμβριος, 2007)
* ''The Lucky One'' (Σεπτέμβριος, 2008)
* ''The Last Song'' (Σεπτέμβριος, 2009)
* *[[Safe Haven]]* (Σεπτέμβριος, 2010)
* *[[The Best of Me]]* (Οκτώβριος, 2011)
* *[[The Longest Ride]]* (Σεπτέμβριος, 2013)
* *[[See me]]* (Οκτώβριος, 2015)
* *[[Two by Two]]* (Οκτώβριος, 2016)

## Μυθιστορήματα που έγιναν ταινίες
* ***Δικός σου για πάντα***
σενάριο	2012

* *[[Το Τελευταίο Τραγούδι]]*
σενάριο	2010

* ***Αγαπημένε μου Τζον***
σενάριο	2010

* ***Νύχτες στην Ροδάνθη***
σενάριο	2008

* *[[Το Ημερολόγιο]]*
σενάριο	2004

* ''Κεραυνοβόλος Έρωτας (ταινία''')'''''
σενάριο	2002

* ***Χαμένες αγάπες***
σενάριο	1999

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί συγγραφείς